钦定古今图书集成/明伦汇编/闺媛典/第335卷 > 沈清友〈李氏附〉
## 钦定古今图书集成/明伦汇编/闺媛典/第335卷 > 沈清友〈李氏附〉

按《苏州府志》：沈清友，郡中女子，能诗，有云：“晚天移棹
泊垂虹，闲倚篷窗问钓翁。为甚鲈鱼低价卖，年来朝
市怕秋风。”甚得风人之体。又《咏渔父》云：“起家红蓼岸，
传世绿蓑衣。”《咏牧童》云：“自便牛背稳，却笑马蹄忙。”下
字之工如此。又有李氏能诗，咏《破钱》云：“半轮残月掩
尘埃，依稀犹见开元字。想得清光未破时，买尽人间
不平事。”